

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.novembrī Nr.476

 (protokols Nr.12, 10.p)

**Par zemes nomas līguma slēgšanu**

Priekuļu novada dome izskata Vārds Uzvārds, (turpmāk-Iesniedzēja), personas -, 2019.gada 15. oktobra iesniegumu (reģ. Nr. 3-9/2019-5527) par zemes vienības ar kadastra apzīmējumu 4264 005 0105 , “Kalna Sīkuļi”, Mārsnēnu pagastā, Priekuļu novadā, ¼ daļas iznomāšanu.

Izvērtējot domes rīcībā esošo informāciju, konstatēts, ka:

1. Ar Mārsnēnu pagasta padomes 2009.gada 29.janvāra lēmumu Nr.1-2009 bijušajiem zemes lietotājiem izbeigtas zemes lietošanas tiesības uz zemes vienību “Kalna Sīkuļi”, Mārsnēnu pagastā ar kadastra apzīmējumu 4264 005 0105, pamatojoties uz likuma “Valsts un pašvaldību īpašuma privatizācijas sertifikātu un sertifikātu izmantošanas pabeigšanas likums” 25.panta pirmās daļas 2.punktu, un noteikts, ka zeme piekrīt pašvaldībai.
2. Priekuļu novada pašvaldības īpašuma tiesības uz zemes vienību ar kadastra apzīmējumu 4264 005 0105, “Kalna Sīkuļi”, Mārsnēnu pagastā, Priekuļu novadā, 1,0 ha kopplatībā, 2018.gada 14.jūnijā nostiprinātas Vidzemes rajona tiesas Mārsnēnu pagasta zemesgrāmatas nodalījumā Nr.100000579095.
3. Uz zemes vienības “Kalna Sīkuļi”, Mārsnēnu pagastā, Priekuļu novadā, kadastra Nr. 4264 005 0105, saskaņā ar Nekustamā īpašuma valsts kadastra informācijas sistēmas datiem atrodas sekojošas ēkas/būves: dzīvojamā māja ar kadastra apzīmējumu 4264 005 0105 001, saimniecības ēka ar kadastra apzīmējumu 4264 005 0105 002, dzīvojamā māja ar kadastra apzīmējumu 4264 005 0105 003, šķūnis ar kadastra apzīmējumu 4264 005 0105 004, šķūnis ar kadastra apzīmējumu 4264 005 0105 005, šķūnis ar kadastra apzīmējumu 4264 005 0105 006, kūts ar kadastra apzīmējumu 4264 005 0105 007.
4. Ēkām/ būvēm nav veikta kadastrālā uzmērīšana.
5. Pamatojoties uz pašvaldībā iesniegtajiem dokumentiem, ēku/būvju tiesiskie valdītāji ir četras fiziskas personas.
6. Iesniedzēja nav bijusi zemes vienības ar kadastra apzīmējumu 4264 005 0105 lietotāja, bet saskaņā ar 1994.gada 6.oktobra vienošanos ar paju sabiedrību “Mārsnēni” Iesniedzējai uz zemes vienības “Kalna Sīkuļi”, Mārsnēnu pagastā, Priekuļu novadā, atrodas tiesiskā valdījumā esošais dzīvoklis (1/3 daļa no dzīvojamās mājas) un saimniecības ēkas.
7. Likuma par “Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums” 25.panta ceturtā daļa nosaka, ka zemi, kas nepieciešama zemes lietotājam viņam piederošo ēku (būvju) uzturēšanai, tai skaitā par zemi, kas ierakstīta zemesgrāmatā uz valsts vārda valsts akciju sabiedrības “Latvijas Hipotēku un zemes banka” personā, noslēdzams zemes nomas līgums, un ēku (būvju) īpašnieks to turpmāk var atsavināt  “[Publiskas personas mantas atsavināšanas likumā](https://likumi.lv/ta/id/68490-publiskas-personas-mantas-atsavinasanas-likums)” noteiktajā kārtībā, bet tā nav atsavināma vai iznomājama citai personai.
8. Ministru kabineta 19.06.2018. noteikumu Nr. 350 “Publiskas personas zemes nomas un apbūves noteikumi” 7. un 8.punkts nosaka, ka apbūvētu zemesgabalu iznomā tikai uz tā esošās būves īpašniekam, tiesiskajam valdītājam vai lietotājam, ja citos normatīvajos aktos nav noteikts citādi. Par apbūvēta zemesgabala nomu var slēgt nomas līgumu. Nomas līgumu slēdz, ja iznomātājs ir pieņēmis lēmumu slēgt nomas līgumu vai to ir ierosinājis attiecīgās būves īpašnieks, tiesiskais valdītājs vai lietotājs, vai tā noslēgšanu nosaka citi normatīvie akti.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25.panta ceturto daļu, Ministru kabineta 19.06.2018. noteikumu Nr. 350 “Publiskas personas zemes nomas un apbūves tiesības noteikumi” 5.punktu, 7.punktu, 8.punktu, 17.punktu, Tautsaimniecības komitejas 2019.gada 21. novembra lēmumu (protokols Nr.12) atklāti balsojot: PAR –14 (Elīna Stapulone, Dace Kalniņa, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce, Elīna Krieviņa, Māris Baltiņš, Baiba Karlsberga), PRET –nav, ATTURAS –nav, Priekuļu novada dome **nolemj**:

1. Iznomāt Vārds Uzvārds, personas kods (-), deklarētā dzīvesvietas adrese (-), ¼ daļu no apbūvētas zemes vienības ar kadastra apzīmējumu 4264 005 0105, ar nosaukumu “Kalna Sīkuļi”, Mārsnēnu pagastā, Priekuļu novadā, zemes vienības kopplatība 1,0 ha.
2. Noteikt nomas līguma termiņu no 2019.gada 1.novembra līdz 2029.gada 31.oktobrim.
3. Nomas maksu noteikt 1,5 % apmērā no apbūvēta zemesgabala kadastrālās vērtības, bet ne mazāku par EUR 7,00 gadā (¼ daļa no EUR 28 gadā).
4. Uzdot nekustamā īpašuma speciālistei L.S.Berovskai sagatavot zemes nomas līguma projektu.
5. Atbildīgā par lēmuma izpildi Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone